Látványos változások, ilyen lesz a tömegeknek szánt új Skoda belseje
A Skoda hamarosan bemutatja a Rapidot váltó Scalát, itt az elsõ elõzetes az autó utasterérõl.
Teljesen új modellel váltja le a Rapidot a Skoda, az új kompakt ferde hátú neve Scala lesz. A Vision RS tanulmány többé-kevésbé már megmutatta, milyen lesz az autó kívülrõl, a belseje viszont teljesen futurisztikus volt.

A csehek most közzétették az elsõ, a valós belteret elõrevetítõ grafikát. Látványos, de forradalminak azért nem nevezhetõ újításokra kell készülni, a szabadon álló érintõképernyõ 9,2 colos lesz.

Digitális mûszerfal felárért lesz elérhetõ, és kiderült az is, hogy a csomagtartó 467 literes lesz, ami a legnagyobbak közé tartozik a kategóriában.

Az autó hivatalos bemutatója december 6-án lesz Tel Avivban.
autós hír